Procedurile birocratice răpesc, la propriu, şansele la viaţă ale celor aflaţi în stare gravă.
Medicul infecţionist Ovidiu Ciubotaru cere autorităţilor simplificarea procedurilor pentru donarea de plasmă. Dr. Ovidiu Ciubotaru: Ar trebui scoasă obligativitatea ca la donare să se prezinte un test PCR negativ. Dr. Ciubotaru: Ar putea dona plasmă şi cei care nu au fost în spital, dar au avut boala. Secretar de stat în Ministerul Sănătăţii: Vom simplifica procedurile, dar le vom explica concret când vor fi publicate.
Află că în România procedurile prin
care pacienţii care au avut coronavirus pot dona plasmă sunt greoaie şi răpesc,
la propriu, şansele la viaţă ale celor aflaţi în stare gravă.Doctorul
Ovidiu Ciubotaru, de la Secţia de Boli Infecţioase din cadrul Spitalului de
Urgenţă Elena Beldiman din Bârlad, îţi spune că a trimis pacienţi pentru a dona
plasmă, dar aceştia au fost refuzaţi pentru că nu au avut un test PCR negativ,
aşa cum cere legislaţia.Ori,
acum, pacienţii nu mai sunt ţinuţi în spital până când testul devine negativ,
ci în medie, 10 zile, până la ameliorarea simptomelor şi scăderea gradului de
infecţiozitate.Dr.Ciubotaru spune că procedurile
trebuie simplificate. Se pot găsi soluţii şi pentru pacienţii care nu au fost
deloc în spital dar au avut boala. În cazul lor statul poate asigura un test
serologic care să confirme prezenţa anticorpilor în sânge.Secretarul
de stat în Ministerul Sănătăţii, Andrei Baciu, îţi spune că procedurile vor fi
simplificate în curând, însă le va explica concret abia atunci când vor fi
publicate. Cert
este că România se mişcă greu faţă de celelalte ţări europene. Noi colectăm
prea puţin, doar de la 1% dintre cei vindecaţi. iar media UE este de 8%!dr.
Ovidiu Ciubotaru, medic infecţionist la Spitalul de Urgenţă Elena Beldiman din
Bârlad: Ar trebui scoasă această obligativitate, să prezinte un test pcr
negativ, pur şi simplu, la 14 zile de la momentul externării, sau ieşirii
din izolare pacientul ar putea să doneze plasmă fără nicio problemă, oricum el
nu mai este contagios. Tratamentul cu plasma chiar funcţionează, el nu este
deloc o manevră inutilă pe care o facem pacienţilor. Ne-ar fi de mare ajutor să
fie mai mulţi, să doneze cât mai mulţi, să putem să punem la cât mai mulţi
pacienţi.Florin Hozoc, CEO-ul unei firme importatoare de imunoglobulină: Noi nu colectăm bilete de externare, noi colectăm anticorpi, şi atunci, cel mai important document pe care ar trebui să-l prezinţi este un test care să certifice prezenţa anticorpilor neutralizanţi anti sars cov 2, şi o concentraţie crescută, adică titru mare de astfel de anticorpi, restul sunt chestiuni birocratice.